
CSS | Selectors
[bookmark: _lnz7xclmbz1g]Selectors

Der findes i alt 7 forskellige CSS selectors (hvis man tæller det hele med), som hver især har deres specifikke formål. Man kan ikke sige, at nogle er vigtigere end andre, men nogle af dem bruges langt oftere end andre. 

I boksen herunder ser du en liste over samtlige selectors. De tre mest anvendte selector typer er type, class- og id-selectors.  Listen af selectors er i øvrigt sorteret efter specificity med den lavest rangeret øverst.

	1. Universal selector (0)
2. Type selector (1)
3. Pseudo element selector (1)
4. Class selector (10
5. Pseudo class selector (10)
6. Attribute selector (10)
7. Id selector (100)



Specificity er det regelsæt, der gælder, når styling fra flere selectors tilføjes til det samme HTML-element. I så fald “vinder” den selector, der har den højeste specificity.
I situationer, hvor du tilføjer nye CSS styles til et HTML-element, men oplever, at de ikke “slår igennem”, skyldes det ofte, at en eksisterende selector har højere specificity og dermed “overruler” din aktuelle selector.

[bookmark: _dy5nc0cuh7rk]!important  
I sådanne tilfælde har mange for vane at benytte den såkaldte !important-regel til den aktuelle selector, som får den til at vinde over alle andre selectors - uanset specificity og rækkefølge i dit stylesheet. 

!important-reglen får CSS “kaskaden” til at gå i stykker - d.v.s. at de naturlige nedarvningsprincipper i sættes ud af kraft, hvilket hurtigt kan skabe større problemer end den løser. Du bør derfor undgå at bruge den. 
I eksemplet herunder vinder en type-selector (specificity på 1) over en id-selector (specificity på 100). Id’en er endda placeret sidst i stylesheet’et, men lige lidt hjælper det. Tekstfarven bliver rød på grund af !important-reglen. 

CSS:
	p {color: red !important;}
#color {color: green;}



HTML:
	<p id="color">Will be RED</p>



I stedet bør du bruge tid på at tilpasse dine selectors, så du ikke behøver at ty til brugen af !important, som har ry for at være den dovne webdesigners universalværktøj. Den rigtige metode er at sætte sig ind i hver selectors unikke egenskaber og lære at bruge dem. Gør man det, er man altid i stand til at finde andre løsninger.

I tabellen herunder kan du se en lidt mere detaljeret oversigt over alle typer af selectors hver med en lille beskrivelse og et eksempel på brug.

	#
	Selector
	Eksempel
	Beskrivelse

	1
	Universal selector
	* { … }
	Vælger alle HTML-elementer 

	2
	Type selector
	p { … }
	Vælger alle HTML-elementer af en bestemt type

	3
	Class selector
	.class { … }
	Vælger alle HTML-elementer med en bestemt class

	4
	Id selector
	#id { … }
	Vælger unikt HTML-element med en bestemt id

	5
	Attribute selector
	[type="text"] { …}
	Vælger alle HTML-elementer med en bestemt attribute

	6
	Pseudo-class selector
	:hover, :nth-child
	Vælger alle HTML-elementer i en bestemt tilstand eller kontekst

	7
	Pseudo-element selector
	:before, :after
	Tilføjer en kunstig element til HTML-koden


[bookmark: _u72qdg9yjl7j]Universal selector 
En universal selector fungerer som et “wild card” eller “joker”. Det vil sige, at den kan erstatte en hvilken som helst selector og er derfor en universal selector, som navnet antyder.

Den må ikke opfattes som en tryllestav og bruges i flæng, da den har en stor indflydelse på browserens performance. I stedet bør den kun bruges som en sidste udvej, når andre muligheder er udtømt.

CSS:
	* {margin: 0; padding: 0;} // Undgå dette!!!



[bookmark: _gwcko0l9owyi]Type selector 
En type selector styler alle HTML-elementer af en bestemt type, fx alle <div>, <p> eller <img> elementer. Den er velegnet til at tilføje generelle CSS regler, som skal tilføjes mange elementer.

Syntax: Type selectors angives som det HTML-tag, de skal matche - blot uden “<” og “>”.

HTML:
	<p>Hello world</p>
<p>Hello world again</p>
<p>Hello world again and again</p>



CSS:
	p {color: red;}



[bookmark: _ub47q599rb35]Class selector
Class selectors benyttes til at style alle HTML-elementer, der har en bestemt class attribute. Det behøver ikke være HTML-elementer af den samme type, som det er tilfældet med element selectors.

Class selectors må genbruges et uendeligt antal gange på den samme webside. Du kan fx sagtens have flere elementer, der har class=”blogpost”. 

Class selectors er ligesom type selectors velegnet til at tilføje generelle CSS regler, som skal tilføjes mange HTML-elementer. Forskellen er, at hvor type selectors styler alle HTML-elementer af en bestemt type, så styler class selectors alle HTML-elementer med en bestemt class-attribute. Den samme class kan endda tilføjes til forskellige typer af HTML-elementer. Class selectors er meget fleksible og derfor den mest brugte selector.

Syntax: En class angives med et punktum efterfulgt af et selvvalgt navn, fx .my-class { … }

HTML:
	<ul>
  <li>Hello world</li>
  <li>Hello world</li>
  <li class="red">Hello world</li>
</ul>



CSS:
	li {color: green}
.red {color: red;}



[bookmark: _9r9uv0ec9leo]Id selector
Id selectors benyttes til at style ét unikt HTML-element, der har en bestemt id attribute. Id selectors må IKKE genbruges på den samme webside, men kun benyttes én gang. Du kan derfor ikke have flere elementer, der har id=”blogpost”. 

Syntax: En id selector angives med et #hashtag efterfulgt af et selvvalgt navn.

HTML:
	<p id="my-id" class="my-class">Hello world</p>




CSS:
	#my-id {color: red}
.my-class {color: green}



Det skal nævnes, at det er god praksis at undgå at bruge id’er til CSS styling, men kun bruge dem som hooks til javascript. Grunden til dette er, at id’er har en høj specificity, der ikke kan matches af andre selectors.

JS:
	var element = document.querySelector('#my-id');
element.style.color = 'red';



[bookmark: _grgdez848daj]Attribute selector
Nogle gange er det ikke tilstrækkeligt at benytte en standard selector som type, class- eller id-selectors for at ramme de ønskede HTML-elementer.
Ved særlige tilfælde kan du også vælge at matche HTML-elementer baseret på deres attributter.
De kaldes attribute selectors og kan være et meget kraftfuldt værktøj, hvis du bruger det rigtigt.

[bookmark: _vcftkyv3v8vj]Match alle elementer med en bestemt type attribute
Den mest simple attribute selector består udelukkende af et sæt af firkantede parenteser, der indikerer, at der er tale om en attribute.
I parentesen skrives navnet på den type attribute, der er tilføjet de HTML-elementer, du ønsker at ramme.

I eksemplet herunder matcher den angivne attribute selector alle HTML-elementer, som har en class-attribute.

CSS:
	[class]{color: red}



[bookmark: _t5mkspiwfh4e]Match udvalgte elementer med en bestemt type attribute
I eksemplet herunder matcher den angivne attribute selector alle HTML-elementer af typen <p>, som har en class-attribute, hvilket er mere specifikt end første eksempel.

CSS:
	p[class]{color: green}



[bookmark: _58v2lvp4rhwo]Match udvalgt attribute med bestemt værdi
I eksemplet herunder matcher attribute selectoren alle de HTML-elementer, der har en class attribute med en bestemt værdi. 

CSS:
	[class="class-name"]{color: red}



[bookmark: _upao9q5t8ak6]Pseudo selectors
Pseudo-selectors er ikke rigtige selectors, men kunstige, da de ikke eksisterer som elementer i DOM-strukturen i et HTML-dokument. Pseudo-selectors kan inddeles i to grupper: Pseudo-classes og Pseudo-elements. De to typer må hverken forveksles eller opfattes som ens. De har nemlig vidt forskellig specificity. Pseudo-elements har ligesom type selectors en specificity på 1, mens pseudo-classes har en specificity på 10 ligesom almindelige class selectors.

[bookmark: _kt3ztgapaamu]Pseudo-elements
Pseudo-elements omfatter kun få selectors , fx :before, :after, :first-letter og :first-line. De har som nævnt en væsentlig lavere specificity (1) end pseudo-classes (10). Den samlede specificity for selectoren i nedenstående eksempel ender derfor på 2.

CSS:
	li:before { content: "Hello world" }



[bookmark: _n333zaa0heb]Pseudo-classes
Gruppen af pseudo-classes er langt større end pseudo-elements. Den omfatter bl.a. :checked, :nth-child, :first-child, :last-child og mange flere.
Pseudo-classes har højere specificity end pseudo-elements. Derfor ender den samlede specificity i nedenstående eksempel på 11.

CSS:
	li:last-child { border: none }

